Λευχαιμοειδής αντίδραση στο σκύλο: Αναδρομική μελέτη
Creators: name: Βασιλειάδου, Εμμανουέλα Αντωνίου
Publisher: name: Aristotle University of Thessaloniki
Year: 2020
Subjects: Λευχαιμοειδής αντίδραση
Λευκοκυττάρωση
Σκύλος
Leukemoid Reaction
Leukocytosis
Dog

description: Ο όρος λευχαιμοειδής αντίδραση (ΛΑ) χρησιμοποιείται για να περιγράψει τη λευκοκυττάρωση που προσομοιάζει με τη μυελοειδή λευχαιμία, όσον αφορά τον απόλυτο αριθμό των κυττάρων, όμως αποδίδεται σε καλοήθεις εξεργασίες. Χαρακτηρίζεται από έντονη ουδετεροφιλική λευκοκυττάρωση που κυμαίνεται από 50.000-100.000 κύτταρα/μL. Στο σκύλο στα αίτια που ενδέχεται να προκαλέσουν ΛΑ ανήκουν οι εντοπισμένες ή συστηματικές λοιμώξεις, τα ανοσολογικά νοσήματα, η νέκρωση των ιστών, τα νεοπλάσματα (παρανεοπλασματική λευκοκυττάρωση), καθώς και κληρονομικά νοσήματα που σχετίζονται με τη λειτουργία των ουδετερόφιλων. Μέχρι σήμερα, υπάρχουν λίγες μόνο αναφορές στην βιβλιογραφία για τα αίτια της ΛΑ στο σκύλο. Σκοπός της παρούσας αναδρομικής μελέτης ήταν: 1) η περιγραφή των νοσημάτων που σχετίζονται με την εμφάνιση ΛΑ, 2) η διερεύνηση των επιδημιολογικών χαρακτηριστικών, των ευρημάτων της κλινικής εξέτασης, των αποτελεσμάτων των εργαστηριακών εξετάσεων, του χρόνου νοσηλείας και της έκβασης των περιστατικών που παρουσίαζαν ΛΑ, και 3) η πιθανή ύπαρξη συσχετίσεων μεταξύ διαφόρων κλινικών και εργαστηριακών παραμέτρων με την παρουσία συστηματικής φλεγμονώδους αντίδρασης (SIRS), το χρόνο νοσηλείας και την κλινική έκβαση (επιβίωση ή θάνατος). Στη μελέτη συμπεριλήφθηκαν 78 κλινικά περιστατικά και ως σκύλοι μάρτυρες επιλέχθηκαν 156 περιστατικά. Στη συνέχεια και με βάση το αίτιο της ΛΑ τα περιστατικά χωρίστηκαν στις ακόλουθες ομάδες: Ομάδα 1 (Λοιμώδη νοσήματα), Ομάδα 2 (Ανοσολογικά νοσήματα), Ομάδα 3 (Νεοπλάσματα), και Ομάδα 4 (Άλλα νοσήματα). Διαπιστώθηκε πως η ΛΑ στο σκύλο, συνδέεται συχνότερα με την εμφάνιση λοιμωδών νοσημάτων και λιγότερο συχνά με νεοπλασίες και ανοσολογικά νοσήματα ή συνδυασμούς τους. Η εμφάνιση SIRS ή κλίσης προς τα αριστερά του λευκοκυτταρικού τύπου, δεν φάνηκαν να έχουν προγνωστική σημασία για την έκβαση του περιστατικού, σε αντίθεση με την παρουσία κατάπτωσης-λήθαργου που αποτέλεσαν δυσμενή προγνωστικό δείκτη επιβίωσης (p= 0,008). Επιπλέον, ο αριθμός των λευκών αιμοσφαιρίων ή των υποπληθυσμών τους και η τιμή του λόγου ουδετερόφιλων/λεμφοκυττάρων, δεν συσχετίζονταν με την κλινική έκβαση ή τη διάρκεια νοσηλείας των σκύλων με ΛΑ. Δεν διαπιστώθηκαν αξιοσημείωτες διαφορές στα στοιχεία της ταυτότητας των ζώων, την κλινική ή την αιματολογική τους εικόνα, που να διευκολύνουν την αιτιολογική διάκριση των σκύλων με ΛΑ, με την εξαίρεση της ηλικίας η οποία ήταν μεγαλύτερη στα περιστατικά νεοπλασματικής αιτιολογίας σε σχέση με τα περιστατικά που οφείλονταν τόσο σε λοιμώδη νοσήματα (p=0,0162), όσο και σε ανοσολογικά νοσήματα (p=0,0194).
description: The term Leukemoid Reaction (LR) is used to describe a leukocytosis resembling myeloid leukemia, that is caused by benign disease processes. In dogs, LR is most often caused by infectious diseases, immune-mediated diseases, neoplasia and tissue necrosis. The primary objectives of this retrospective study were: 1) to expand the range of diseases associated with LR, 2) to investigate the epidemiologic characteristics, clinicopathologic findings, hospitalization duration and outcome in cases presenting with LR, and 3) to investigate associations between various clinicopathological analytes and the presence of systemic inflammatory response syndrome (SIRS), hospitalization duration, and outcome (survival or death). A total of 78 clinical cases and 156 control cases were retrospectively included in this study. Clinical cases were classified according to diagnosis into: Group 1 (infectious diseases), Group 2 (immune mediated diseases), Group 3 (neoplasia), and Group 4 (other diseases). Leukemoid reaction was most commonly associated with infectious disease and less commonly with immune mediated disease, neoplasia, or their combinations. The presence of SIRS or a left shift did not have prognostic significance regarding case outcome, in contrast to the presence of dullness-lethargy which was a negative prognostic indicator (p=0.008). Furthermore, the total white blood cell count, neutrophil, lymphocyte and monocyte counts and the neutrophil/lymphocyte ratio did not affect outcome or hospitalization duration of dogs with LR. No significant differences were found in the signalment and clinicopathologic findings that could facilitate diagnosis in dogs with LR, with the exception of age, as dogs diagnosed with neoplasia were significantly older than dogs diagnosed with infectious (p=0.0162), or immune mediated diseases (p=0.0194).